**PIELIKUMS**

Limbažu novada domes

27.02.2025. sēdes lēmumam Nr.113

(protokols Nr.2, 42.)

**Paziņojums (vārds uzvārds) par** **apbūvēta zemesgabala ¼ domājamās daļas apmērā Pērnavas ielā 42, Salacgrīvā, Limbažu novadā, atsavināšanu**

Limbažu novada pašvaldībā 2025. gada 14. janvārī saņemts (reģistrēts ar Nr. 4.8.4/25/359) Jūsu apbūvēta zemesgabala atsavināšanas ierosinājums par apbūvēta zemesgabala ¼ domājamās daļas apmērā Pērnavas ielā 42, Salacgrīvā, nodošanu atsavināšanai.

Pamatojoties uz Limbažu novada domes (turpmāk tekstā – Dome) 2025. gada 27. februāra lēmumu Nr.113 „Par apbūvēta zemesgabala ¼ domājamās daļas Pērnavas ielā 42, Salacgrīvā, Limbažu novadā nodošanu atsavināšanai, nosacītās cenas un atsavināšanas paziņojuma apstiprināšanu, pamatojoties uz atsavināšanas ierosinātāja iesniegumu (reģ.Nr.4.8.4/25/359)”, Dome Jums piedāvā izmantot pirmpirkuma tiesības par šādu apbūvētu zemesgabalu:

**1. Vispārīgas ziņas par atsavināmo nekustamo īpašumu:**

1.1. Nekustamā īpašuma adrese: apmērā Pērnavas ielā 42, Salacgrīva.

1.2. Īpašuma kadastra Nr. 6615 010 0034, zemes vienības kadastra apz. 6615 010 0034 (0,12 ha platībā), ¼ domājamās daļas apmērā, turpmāk tekstā – **zemesgabals.**

**2.** **Zemesgabala cena un samaksas nosacījumi:**

2.1. Zemesgabala pirkuma maksa noteikta EUR 1200,00 (viens tūkstotis divi simti euro).

2.2. Pirmpirkuma tiesīgai personai divu nedēļu laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par zemesgabalu. Ja persona kā samaksas veidu izvēlas zemesgabalu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu divu mēnešu laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu, vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.3.Ja zemesgabalu tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

**3.** **Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

4.1. Lūdzam Jūs 1 (viena) mēneša laikā no šī atsavināšanas paziņojuma saņemšanas dienas iesniegt Domei apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

4.2. Ja 2 (divu) mēneša laikā no šī paziņojuma saņemšanas Domei neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldības dome organizēs attiecīgā zemesgabala novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.